**Od ponedjeljka 25. svibnja 2020. svi roditelji mogu poslati učenike razredne nastave u školu**

HZJZ objavio je nove [Upute za sprječavanje i suzbijanje epidemije COVID–19 vezano za rad predškolskih ustanova i razrednu nastavu od 1. do 4. razreda te posebne razredne odjele i rad s djecom s teškoćama koje imaju pomoćnika u nastavi](https://www.hzjz.hr/wp-content/uploads/2020/03/Upute_vrtici_skole.pdf).

Škola će organizirati rad u skladu s novim propisanim uvjetima:

1. Poštivanje fizičke udaljenosti od 1,5 metra.
2. Rad učenika u razrednom odjelu organizirat će se u učionicama primjerene veličine za svaki razredni odjel.
3. Roditelji ne potpisuju izjave i šalju djecu u školu bez obzira na svoj radni status.
4. Djeca mogu samostalno dolaziti u školu ili organiziranim prijevozom.
5. Moguće je da se učenici i naknadno uključe u već uspostavljene nastavne grupe.
6. U razrednoj nastavi izvode se svi nastavni predmetni, nastava vjeronauka i engleskog jezika, a nastava tjelesne i zdravstvene kulture se izvodi samo na otvorenom prostoru.
7. Nastava traje četiri školska sata, od 8 do 11 sati za jutarnju smjenu i od 13 do 16 sati za poslijepodnevnu smjenu.
8. U školi je organizirana prehrana za učenike u zasebnim učionicama za svaki razredni odjel.

Za učenike koji se ne uključe u nastavu u školi, Škola na Trećem održavat će se do početka lipnja kako bi se osiguralo praćenje nastave, a roditelj je dužan navesti iz kojih objektivnih ili subjektivnih razloga dijete nastavlja pratiti nastavu na daljinu.

**Upute roditeljima:**

* **Pročitati** [Upute za sprječavanje i suzbijanje epidemije COVID–19 vezano za rad predškolskih ustanova i razrednu nastavu od 1. do 4. razreda te posebne razredne odjele i rad s djecom s teškoćama koje imaju pomoćnika u nastavi](https://www.hzjz.hr/wp-content/uploads/2020/03/Upute_vrtici_skole.pdf).
* **Roditelj** ne dolaze u pratnji djeteta ako ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako mu je izrečena mjera samoizolacije ili ako ima saznanja da je zaražen s COVID-19

Roditelj ne dovodi dijete u ustanovu ako dijete ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako ima izrečenu mjeru samoizolacije ili ako je dijete zaraženo s COVID-19.

* Roditelji/skrbnici dužni su izmjeriti tjelesnu temperaturu djetetu svaki dan prije dolaska u školu te u slučaju povišene tjelesne temperature ne smiju dovoditi dijete u školu već se javljaju telefonom ravnatelju škole i izabranom pedijatru/liječniku obiteljske medicine radi odluke o testiranju i liječenju djeteta.
* Djeca sa znakovima drugih zaraznih bolesti također ne dolaze u ustanovu.

**Škola ne uzima izjavu od roditelja radi uključivanja djeteta u ustanovu.**

 Za bolju pripremu i organizaciju rada, potrebna nam je vaša povratna informacija:

Dolazi li vaše dijete u ponedjeljak na nastavu u školu?

Odgovor proslijedite učiteljici do petka 22. svibnja 2020. do 10,00 sati.

Za sve potrebne informacije i nejasnoće možete kontaktirati ravnateljicu na e-mail: jasminka.falamic@skole.hr ili na mob. 098 339 075.

S poštovanjem,

 Ravnateljica:

 Jasminka Falamić,prof.